ከ1 ሺህ በላይ ኢትዮጵያውያን ከሳዑዲ ዓረቢያ ተመለሱ
የሳዑዲ ዓረቢያ መንግስት ምህረት ያደረገላቸው 1 ሺህ 85 ኢትዮጵያውያን ወደ ሃገራቸው ተመልሰዋል።ወደ ሃገር ቤት የተመለሱት ዜጎች የኢፌዴሪ ጠቅላይ ሚኒስትር ዶክተር አብይ አህመድ ለሳዑዲ አረቢያ ንጉስ በሃገሪቱ የሚገኙ ኢትዮጵያውያን እስረኞች እንዲፈቱ በጠየቁት መሰረት ምህረት የተደረገላቸው ናቸው።የውጭ ጉዳይ ሚኒስቴርም ጊዜያዊ አስተባባሪ ኮሚቴ በማቋቋም እና ከተለያዩ የመንግስት አካላት ጋር በመተባበር አቀባበል አድርጎላቸዋል።ከዚህ ባለፈም አስፈላጊውን አቅርቦት በማዘጋጀትና የሚያርፉበትን ቦታ በማዘጋጀት ድጋፍ ማድረጉን ።ከአለም አቀፉ የስደተኞች ድርጅት ጋር በመተባበርም ዜጎች ወደ ቤተሰቦቻቸውን እንዲቀላቀሉ የትራንስፖርት ድጋፍ ተደርጎላቸው ተሸኝተዋል።ባለፈው ቅዳሜ ምህረት የተደረገላቸው 690 ኢትዮጵያውያን ወደ ሃገራቸው መመለሳቸው ይታወሳል።